Cu privire la aprobarea proiectului de lege pentru modificarea 

anexei nr. 2 la Legea nr.149-XVI din 8 iunie 2006 privind fondul 
piscicol, pescuitul şi piscicultura 

------------------------------------------------------------------------------

Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege pentru modificarea anexei nr. 2 la Legea nr.149-XVI din 8 iunie 2006 privind fondul piscicol, pescuitul şi piscicultura.

şi resurselor naturale




Violeta Ivanov

Ministrul justiţiei





Vitalie Pîrlog

    Vizează:

Şef al Aparatului 





Mihail POP

Aprobată în şedinţa Guvernului

din

Proiect

PARLAMENTUL REPUBLICII MOLDOVA
LEGE
pentru modificarea anexei nr. 2 la Legea nr.149-XVI

 din 8 iunie 2006  privind fondul piscicol,

pescuitul şi piscicultura

Parlamentul adoptă prezenta lege organică.

Articolul unic. – Anexa nr. 2 la Legea nr. 149-XVI din 8 iunie 2006 privind fondul piscicol, pescuitul şi piscicultura (Monitorul Oficial al Republicii Moldova, 2006, nr. 126-130, art. 597), cu modificările şi completările ulterioare, se modifică  după cum urmează:
1. Poziţiile 1-18 şi 49 vor avea următorul cuprins: 
 

	„1. 
	Morun 
	Huso huso 
	225 

	2. 
	Nisetru pontic 
	Acipenser gueldenstaedti colchicus 
	225 

	3. 
	Păstrugă 
	Acipenser stellatus 
	225 

	4. 
	Viză 
	Acipenser nudiventris 
	225 

	5. 
	Poliodon 
	Polyodon spathula 
	225 

	6. 
	Babuşcă pontică 
	Rutilus frisii 
	225 

	7. 
	Văduviţă 
	Leuciscus idus 
	200 

	8. 
	Mreană de Nipru 
	Barbus barbus borysthenicus 
	225

	9. 
	Mreană vînătă 
	Barbus meridionalis petenyi 
	200

	10. 
	Mreană comună 
	Barbus barbus 
	200

	11. 
	Ţigănuş 
	Umbra krameri 
	250 

	12. 
	Lostriţă 
	Hucho hucho 
	200

	13. 
	Pietrar 
	Zingel zingel 
	200

	14. 
	Fusar 
	Aspro streber 
	200

	15. 
	Chişcar ucrainean 
	Eudontonyzon mariae 
	200

	16. 
	Mihalţ 
	Lota lota 
	200

	17. 
	Cegă 
	Acipenser ruthenus 
	175

	18. 
	Morunaş 
	Vimba vimba 
	150”;

	„49. 
	Clean mic 
	Leuciscus leuciscus 
	225”.


2. În coloana 4 a tabelului, cuvintele „o bucată” se substituie cu cuvintele „un exemplar”.

Preşedintele Parlamentului        
NOTĂ INFORMATIVĂ

la proiectul Hotărîrii Guvernului pentru aprobarea proiectului de lege pentru modificarea Anexei nr. 2 la Legea privind fondul piscicol, pescuitul şi piscicultura

Proiectul de lege pentru modificarea Anexei nr. 2 la Legea privind fondul piscicol, pescuitul şi piscicultura a fost elaborat în scopul de a aduce în concordanţă anexa cu modificările  la Anexele nr. 3 şi nr. 4 ale Legii regnului animal nr. 439-XIII din 27 aprilie 1995 (Monitorul Oficial al Republicii Moldova, 1995, nr. 062, art. 688), operate prin Legea nr. 221 din 14 iulie 2006 cu privire la modificarea şi completarea anexelor la Legea regnului animal (Monitorul Oficial al Republicii Moldova, 2006, nr. 126, art. 613).

Legea pentru modificarea anexelor Legii regnului animal a fost adoptată la 14 iulie 2006, în care erau indicate despăgubiri pentru prejudiciul cauzat resurselor piscicole care diferă de cele indicate în anexa nr. 2 la Legea privind fondul pisicol, pescuitul şi piscicultura, care a fost adoptată mai devreme - la 8 iunie 2006.

Pentru a stabili despăgubiri echivalente în anexele la ambele legi, cuantumul despăgubirilor din Anexa nr. 2 la Legea privind fondul pisicol, pescuitul şi piscicultura a fost majorat aproximativ de 5 ori, ceea ce va contribui la intensificarea măsurilor de protecţie mai eficientă a resurselor piscicole. 
Proiectul de lege a fost avizat de Ministerul Finanţelor şi Ministerul Economiei şi Comerţului şi supus expertizei juridice de către Ministerul Justiţiei.

Ministru                                                                                       Violeta IVANOV






